Beerdischung

All sinn se jetzt zesomme kumm

wär nur die Sach do nidd so dumm

so long hadd ma sich nidd gesien

es meischde kinnd gesaad ma grien.

Jetzt muss ma Trauer hie bekunde

dobei wärs jetzt die scheenschde Runde

um fröhlich zesomme mo ze reede

stadd dessen muss ma jetzde beede.

Dobei gebbts nidd mo was ze erwe

was muss der Matz dojetzt a sterwe

s helft alles nix die gonz Bagasch

vasommeld sich jetz um de Sarsch.

Donn in die Kirch zur Leischepredicht

doch iss die Sach noch nidd erledicht

um Friedhof halld de Parrer Meier

donn noch emol e Trauerfeier.

De Zuch mim Sarsch gedd donn ons Grab

das ma vum Friedhofsomt erwarb,

die Leischeträga donn mim Strick

vasenge unsa guddes Stick.

De Matz wird inn die Erd geloss

paar Träne werre noch vagoss.

Donn trefft ma sich zum Leischeschmaus

unn die Beerdischung iss aus.

Reiner Thielen